Kristian Fougner

Kristian Fougner (født 21. april 1919 i Halden, død 30. august 2012 i OsloAftenposten, 4. september 2012, del 2, s. 15.) var norsk motstandsmann under andre verdenskrig.Magne Lein: Radioagentene i Trøndelag. Overvåkningen som lammet den tyske nordflåten, Trondheim: Tapir akademisk forlag, 2006, s. 78ff. Han ble tildelt Krigskorset, Norges fremste utmerkelse, og britiske Distinguished Service Cross for sin innsats.
Fougner hadde som student ved Norges tekniske høgskole i Trondheim hatt sin militærtjeneste på Kjeller, og gjorde fra 10. april 1940 og ut måneden krigstjeneste ved svenskegrensen, først med Flyverskolen og senere for ambassaden i Stockholm. Etter fire uker returnerte han til NTH og fortsatte sine studier. Der kom han med i motstandsarbeidet, og fra september 1941 var han involvert i den illegale pressen.

Etter hvert kom han også med i etterretningsarbeidet det britiske Secret Intelligence Service organiserte i Norge.Bjørn A. Rørholt og Bjarne W. Thorsen: Usynlige soldater. Nordmenn i Secret Service forteller, Oslo: Aschehoug , 1990, s. 118. Den 9. april 1942 ble han, sammen med blant andre Hugo Munthe-Kaas, fraktet over til Storbritannia om bord på MK «Siglaos», ført av skipper Leif Larsen. Han gjennomgikk opplæring i radiotelegrafi og returnerte 7. mai til Brattvær og deretter med buss til Trondheim i det okkuperte Norge.Radioagentene i Trøndelag. Overvåkningen som lammet den tyske nordflåten, s. 85. Oppdraget var å drive etterretningsarbeid mot det tyske slagskipet «Tirpitz», som da befant seg i Trondheimsfjorden. Fougner etablerte radiostasjonen LEPORIS, som rapporterte tilbake til Storbritannia med opplysninger som ble ansett som svært betydningsfulle.

Den 30. oktober 1942 ble NTH omringet, men Fougner og hans to studievenner Knut Alming og Erik Storsveen kom seg unna og til Stockholm.

Fougner gjorde flere reiser mellom Norge og Storbritannia og var sentral i etableringen av hemmelige radiosendere.

 Utmerkelser 
For sin innsats under andre verdenskrig ble Fougner i statsråd 2. juli 1943 hedret med tildeling av Krigskorset. Fougners diplom fikk også påskriften «For særlig fortjenstfull innsats i forbindelse med hemmelig militær virksomhet.»Erik Gjems-Onstad  (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 107. Han ble også tildelt det britiske Distinguished Service Cross i 1943.thumb|Fougner er innehaver av Krigskorset med sverd, Norges høyeste utmerkelse 

 Se også 
 Fougner (slekt)

 Referanser 

Kategori:Norske offiserer
Kategori:Secret Intelligence Service (SIS) agenter i Norge
Kategori:Krigskorset
Kategori:Distinguished Service Cross
Kategori:Personer fra Halden kommune